title: 2008/735/KE: Deċiżjoni tal-Kummissjoni tas- 16 ta' Settembru 2008 li taħtar rappreżentant tal-Kummissjoni fil-Bord tal-Aġenzija Ewropea tal-Mediċinali

text:
               17.9.2008

               MT

               Il-Ġurnal Uffiċjali ta’ l-Unjoni Ewropea

               L 248/25

         DEĊIŻJONI TAL-KUMMISSJONI
   tas-16 ta' Settembru 2008
   li taħtar rappreżentant tal-Kummissjoni fil-Bord tal-Aġenzija Ewropea tal-Mediċinali
   (2008/735/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Parlament Ewropew u tal-Kunsill (KE) Nru 726/2004 tal-31 ta’ Marzu 2004 li jistipula proċeduri Komunitarji għall-awtorizzazzjoni u s-sorveljanza ta’ prodotti mediċinali għall-użu mill-bniedem u dak veterinarju u li jistabbilixxi Aġenzija Ewropea għall-Mediċinali (1), u b’mod partikolari l-Artikolu 65 tiegħu,
   Billi:

               (1)

               Skont l-Artikolu 65 tar-Regolament (KE) Nru 726/2004, il-Bord Amministrattiv tal-Aġenzija Ewropea tal-Mediċinali (minn hawnhekk ‘il quddiem imsejħa “l-Aġenzija”) għandu jinkludi żewġ rappreżentanti tal-Kummissjoni.

               (2)

               Minħabba t-tqassim mill-ġdid tal-kompetenzi fi ħdan il-Kummissjoni huwa neċessarju li jinħatar membru ġdid fil-Bord Amministrattiv tal-Aġenzija mid-Direttorat Ġenerali għas-Saħħa u l-Konsumaturi u sostitut li jkun jista’ jissostitwixxi lill-membru fl-assenza tiegħu u jivvota minfloku,

         IDDEĊIDIET KIF ĠEJ:
   Artikolu 1
   Ir-rappreżentant tal-Kummissjoni fil-Bord Amministrattiv tal-Aġenzija Ewropea għall-Mediċinali għandu jkun persuna li tokkupa l-pożizzjoni u li teżerċita l-funzjonijiet mniżżla hawn taħt:

               (a)

               Konsulent prinċipali b’interess speċjali fuq is-Saħħa Pubblika, li joffri konsulenza lid-Direttur Ġenerali tad-Direttorat Ġenerali għas-Saħħa u l-Konsumaturi dwar strateġija tas-saħħa u jgħin lid-Direttur tad-Direttorat tas-Saħħa Pubblika u Valutazzjoni tar-Riskji.

         Ir-rappreżentant alternattiv għandu jkun persuna li tokkupa l-pożizzjoni u li teżerċita l-funzjonijiet mniżżla hawn taħt:

               (b)

               Il-Kap tal-Unità “Strateġija għas-Saħħa u s-Sistemi tas-Saħħa”, li tinkludi l-funzjonijiet ta’ determinazzjoni u formolazzjoni ta’ politiċi u azzjoni għas-saħħa pubblika, inkluż fil-kamp tal-farmaċewtika, u d-determinazzjoni tad-direzzjoni ġenerali tal-attivitajiet fl-unità skont il-bażi tal-programm ta’ xogħol tad-Direttorat Ġenerali għas-Saħħa u l-Konsumaturi u/jew il-Direttorat tas-Saħħa Pubblika u Valutazzjoni tar-Riskji.

         Artikolu 2
   Din id-Deċiżjoni għandha tapplika għall-persuni li jokkupaw, anke jekk fuq bażi temporanja, il-pożizzjonijiet imsemmija fl-Artikolu 1 fid-data tal-adozzjoni ta’ din id-Deċiżjoni, jew għal kull suċċessur tal-persuni f’dawk il-pożizzjonijiet.
   Artikolu 3
   Id-Direttur Ġenerali tad-Direttorat Ġenerali għas-Saħħa u l-Konsumaturi għandu jinforma lill-President tal-Bord Amministrattiv u d-Direttur tal-Aġenzija bl-ismijiet tal-persuni li jokkupaw il-pożizzjonijiet imsemmija fl-Artikolu 1, u b’kull bdil f’dan ir-rigward.

      Magħmula fi Brussell, 16 ta’ Settembru 2008.

            Għall-Kummissjoni

         Androulla VASSILIOU

            Membru tal-Kummissjoni

      (1)  ĠU L 136, 30.4.2004, p. 1.


title: Id-Deċiżjoni tal-Kummissjoni tas-16 ta’ Diċembru 2002 dwar il-kontinwazzjoni ta’ provi u testijiet komparattivi fuq materjal għat-tkabbir tal-pjanti ornamentali Chamaecyparis, Ligustrum vulgare u Euphorbia fulgens skond id-Direttiva tal-Kunsill 98/56/KETest b’rilevanza għaż-ŻEE

text:
Avviż Legali Importanti

|

32002D0982

Official Journal L 341 , 17/12/2002 P. 0068 - 0068

		Id-Deċiżjoni tal-Kummissjonitas-16 ta’ Diċembru 2002dwar il-kontinwazzjoni ta’ provi u testijiet komparattivi fuq materjal għat-tkabbir tal-pjanti ornamentali Chamaecyparis, Ligustrum vulgare u Euphorbia fulgens skond id-Direttiva tal-Kunsill 98/56/KE(Test b’rilevanza għaż-ŻEE)(2002/982/KE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat id-Direttiva tal-Kunsill 98/56/KE ta’ l-20 ta’ Lulju 1998 dwar il-marketing ta’ materjal għat-tkabbir ta’ pjanti ornamentali [1],Wara li kkunsidrat id-Deċiżjoni tal-Kummissjoni 2001/898/KE tat-12 ta’ Diċembru 2001 li tippreskrivi arranġamenti għal provi u testijiet fuq materjal għat-tkabbir ta’ pjanti ornamentali fil-Komunità skond id-Direttiva tal-Kunsill 98/56/KE [2], u b’mod partikolari l-Artikolu 2 tagħha,Billi:(1) Id-Deċiżjoni 2001/898/KE tippreskrivi l-arranġamenti għall-provi u testijiet komparattivi li għandhom isiru skond id-Direttiva 98/56/KE rigward il-pjanti ornamentali Chamaecyparis, Ligustrum vulgare u Euphorbia fulgens, mill-2002 sa l-2004.(2) Provi u testijiet imwettqa fl-2002 għandhom jitkomplew fl-2003,IDDEĊIDIET KIF ĠEJ:Artikolu unikuProvi u testijiet komparattivi tal-Komunità mibdija fl-2002 rigward il-materjal ta’ tkabbir tal-pjanti ornamentali Chamaecyparis, Ligustrum vulgare u Euphorbia fulgens għandhom jitkomplew fl-2003 skond id-Deċiżjoni 2002/898/KE.Magħmula fi Brussel, fis-16 ta’ Diċembru 2002.Għall-KummissjoniDavid ByrneMembru tal-Kummissjoni[1] ĠU L 226, tat-13.8.1998, p. 16.[2] ĠU L 331, tal-15.12.2001, p. 101.--------------------------------------------------


title: 2012/684/UE: Deċiżjoni tal-Parlament Ewropew u tal-Kunsill tal- 25 ta’ Ottubru 2012 dwar il-mobilizzazzjoni tal-Fond Ewropew ta’ Aġġustament għall-Globalizzazzjoni skont il-punt 28 tal-Ftehim Interistituzzjonali tas- 17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba (l-applikazzjoni EGF/2011/021 NL/Zalco mill-Pajjiżi l-Baxxi)

text:
               7.11.2012

               MT

               Il-Ġurnal Uffiċjali tal-Unjoni Ewropea

               L 307/78

         DEĊIŻJONI TAL-PARLAMENT EWROPEW U TAL-KUNSILL
   tal-25 ta’ Ottubru 2012
   dwar il-mobilizzazzjoni tal-Fond Ewropew ta’ Aġġustament għall-Globalizzazzjoni skont il-punt 28 tal-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba (l-applikazzjoni EGF/2011/021 NL/Zalco mill-Pajjiżi l-Baxxi)
   (2012/684/UE)
   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw t-Trattat dwar il-Funzjonament tal-Unjoni Ewropea,
   Wara li kkunsidraw il-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda (1), u b’mod partikulari l-punt 28 tiegħu,
   Wara li kkunsidraw ir-Regolament (KE) Nru 1927/2006 tal-Parlament Ewropew u tal-Kunsill tal-20 ta’ Diċembru 2006 li jistabbilixxi l-Fond Ewropew ta’ Aġġustament għall-Globalizzazzjoni (2), u b’mod partikolari l-Artikolu 12(3) tiegħu,
   Wara li kkunsidraw il-proposta tal-Kummissjoni Ewropea,
   Billi:

               (1)

               Il-Fond Ewropew ta’ Aġġustament għall-Globalizzazzjoni (FEG) twaqqaf biex jipprovdi appoġġ addizzjonali lill-ħaddiema li ngħataw is-sensja minħabba bidliet strutturali kbar fix-xejriet kummerċjali dinjija b’riżultat tal-globalizzazzjoni u biex dawn jiġu megħjuna fir-reintegrazzjoni tagħhom fis-suq tax-xogħol.

               (2)

               Il-kamp ta’ applikazzjoni tal-FEG twessa’ għall-applikazzjonijiet imressqa mill-1 ta’ Mejju 2009 sat-30 ta’ Diċembru 2011 biex jinkludi appoġġ għall-ħaddiema li jingħataw is-sensja b’riżultat dirett tal-kriżi finanzjarja u ekonomika globali.

               (3)

               Il-Ftehim Interistituzzjonali tas-17 ta Mejju 2006 jippermetti l-mobilizzazzjoni tal-FEG sal-limitu massimu annwali ta’ EUR 500 miljun.

               (4)

               Ir-Renju tal-Pajjiżi l-Baxxi ressaq applikazzjoni fit-28 ta’ Diċembru 2011 għall-mobilizzazzjoni tal-FEG, fir-rigward tas-sensji fl-intrapriża Zalco Aluminium Zeeland Company NV u f’żewġ fornituri (ECL Services Netherlands bv u Start), u ssupplimentatha b’informazzjoni addizzjonali sat-18 ta’ Ġunju 2012. Din l-applikazzjoni hi konformi mar-rekwiżiti biex jiġu determinati l-kontribuzzjonijiet finanzjarji kif stipulati fl-Artikolu 10 tar-Regolament (KE) Nru 1927/2006. Il-Kummissjoni għalhekk ippreżentat proposta biex timmobilizza l-ammont ta’ EUR 1 494 008.

               (5)

               Il-FEG għandu, għalhekk, jiġi mobilizzat sabiex jipprovdi kontribuzzjoni finanzjarja għall-applikazzjoni mressqa mir-Renju tal-Pajjiżi l-Baxxi.

         ADOTTAW DIN ID-DEĊIŻJONI:
   Artikolu 1
   Għall-baġit ġenerali tal-Unjoni Ewropea għas-sena finanzjarja 2012, il-Fond Ewropew ta’ Aġġustament għall-Globalizzazzjoni għandu jiġi mobilizzat biex jipprovdi s-somma ta’ EUR 1 494 008 f’approprjazzjonijiet ta’ impenn u ta’ pagament.
   Artikolu 2
   Din id-Deċiżjoni għandha tkun ippubblikata f’Il-Ġurnal Uffiċjali tal-Unjoni Ewropea.

      Magħmul fi Strasburgu, il-25 ta’ Ottubru 2012.

            Għall-Parlament Ewropew

            Il-President

         M. SCHULZ

            Għall-Kunsill

            Il-President

         A. D. MAVROYIANNIS

      (1)  ĠU C 139, 14.6.2006, p. 1.

      (2)  ĠU L 406, 30.12.2006, p. 1.


title: Id-Deċiżjoni tal-Kummissjoni tas-27 ta' Frar 2002 li jemenda d-deċiżjoni Nru 2000/745/KE li taċċetta impenji offerti fuq proċedimenti anti-dumping u kontra s-sussidju dwar l-importazzjonijiet ta' ċertu polietilene tereftalat li joriġina, fost l-oħrajn, fl-Indja (notifikata bid-dokument numru C(2002) 620)

text:
Avviż Legali Importanti

|

32002D0232

Official Journal L 078 , 21/03/2002 P. 0012 - 0013

		Id-Deċiżjoni tal-Kummissjonitas-27 ta' Frar 2002li jemenda d-deċiżjoni Nru 2000/745/KE li taċċetta impenji offerti fuq proċedimenti anti-dumping u kontra s-sussidju dwar l-importazzjonijiet ta' ċertu polietilene tereftalat li joriġina, fost l-oħrajn, fl-Indja(notifikata bid-dokument numru C(2002) 620)(2002/232/KE)IL-KUMMISSJONI TAL-KOMUNITAJIET EWROPEJWara li kkunsidrat it-Trattat li jistabbilixxi l-Komunitajiet EwropejWara li kkunsidrat ir-Regolament tal-Kummissjoni (KE) Nru. 384/96 tat-22 ta' Diċembru 1995 dwar il-protezzjoni kontra importazzjonijiet anti dumping minn pajjiżi li m'humiex Membri tal-Komunità Ewropea [1], kif l-aħħar emenda bir-Regolament (KE) Nru. 2238/2000 [2] (ir-Regolament bażiku "AD"), u b'mod partikolari l-Artikoli 8 u 9 tiegħu,Wara li kkunsidrat ir-Regolament tal-Kunsill (KE) Nru 2026/97 tas-6 ta' Ottubru 1997 dwar il-protezzjoni kontra l-importazzjonijiet sussidjati minn pajjiżi mhux Membri tal-Komunità Ewropea [3] (ir-"Regolament bażiku AS"), u b'mod partikolari l-Artikolu 13 u 15 tiegħu,Wara li ikkonsultat il-Kumitat Konsultattiv,Billi:A. PROĊEDURA(1) Bir-Regolament (KE) Nru 2604/2000 [4], il-Kunsill impona dazju definittiv kumpensatorju f'forma ta' ammont speċifiku kull tunnellata metrika ta' EUR 41,3/tunnellata metrika fuq importazzjonijiet ta' ċertu polietilene tereftalat li joriġina, fost oħrajn, fl-Indja, bl-eċċezzjoni ta' importazzjonijiet minn diversi kumpanniji Indjani msemmija speċifikatament, li huma soġġetti għal dazju b'rati anqas. Importazzjonijiet ta' ċertu polietilene tereftalat esportat minn kumpanniji li kien aċċettat impenn tagħhom kienu eżentati minn dak id-dazju bis-saħħa ta' l-Artikolu 2(1) ta' dak ir-Regolament.(2) Bir-Regolament (KE) Nru 2604/2000 [5], il-Kunsill impona dazju definittiv anti-dumping f'forma ta' ammont speċifiku kull tunnellata metrika ta' EUR 181,7/tunnellata metrika fuq importazzjonijiet ta' ċertu polietilene tereftalat li joriġina, fost oħrajn, fl-Indja, bl-eċċezzjoni ta' importazzjonijiet minn diversi kumpanniji Indjani msemmija speċifikatament, li huma soġġetti għal dazju b'rata differenti. Importazzjonijiet ta' ċertu polietilene tereftalat esportat minn kumpanniji li kien aċċettat impenn tagħhom kienu eżentati minn dak id-dazju bis-saħħa ta' l-Artikolu 2(1) ta' dak ir-Regolament.(3) Fid-29 ta' Novembru 2000, il-Kummissjoni adottat id-Deċiżjoni 2000/745/KE [6], li taċċetta impenji offruti fir-rigward taż-żewġ proċedimenti fuq imsemmija minn esportaturi msemmija fl-Artikolu 1 ta' dik id-Deċiżjoni u temmet l-investigazzjonijiet f'dak ir-rigward.(4) Fis-26 ta' Ġunju 2001, il-Kummissjoni, bir-Regolament (KE) Nru. 1240/2001 [7], ħabbret il-bidu ta' reviżjoni ta' "esportatur ġdid" tar-Regolament tal-Kunsill (KE) Nru. 2604/2000 li jimponi dazju definittiv fuq importazzjonijiet ta' ċertu polietilene tereftalat li joriġina, fost l-oħrajn, fl-Indja, li jneħħi d-dazju fir-rigward ta' l-importazzjonijiet minn produttur wieħed esportatur u li jagħmel dawn l-importazzjonijiet soġġetti għar-reġistrazzjoni.(5) Is-sejbien definittiv u l-konklużjonijiet ta' l-investigazzjoni jidhru fir-Regolament tal-Kunsill (KE) Nru. 496/2002 [8] li jemenda r-Regolament (KE) Nru. 2604/2000.B. IMPENN(6) Sussegwentement wara l-iżvelar li bih Futura Polymers Ltd (hawnhekk iżjed ‘il quddiem msejħa l-kumpannija kkonċernata) kienet infurmata bil-fatti u l-konsiderazzjonijiet li fuq il-bażi tagħhom kien maħsu li jkun impost dazju definittiv anti-dumping fuq l-importazzjonijiet tagħha ġewwa l-Komunità, il-kumpannija kkonċernata offriet impenn skond l-Artikolu 8(1) tar-Regolament bażiku AD. Skond dan l-impenn, il-produttur esportatur offra li ma jbiegħx lill-klijenti mhux relatati tiegħu taħt ċerti prezzijiet minimi.(7) Il-Kummissjoni tikkonsidra li l-impenn offert mill-kumpannija kkonċernata jista' jkun aċċettat billi jelimina l-effetti inġurjużi tad-dumping. Barra dan, ir-rapporti regolari u ddettaljati li l-kumpannija kkonċernata impenjat ruħha li tipprovdi lill-Kummissjoni jippermettu monitoraġġ effettiv. Barra minn dan, il-kooperazzjoni tal-kumpannija kkonċernata matul l-investigazzjoni, l-istruttura tagħha u l-organizzazzjoni tal-bejgħ tagħha, kif ukoll l-ispeċifiċitajiet tal-prodott ikkonċernat huma hekk li l-Kummissjoni tikkonsidra li r-riskju ta' evażjoni mill-impenn ikun limitat.(8) Biex il-Kummissjoni tkun tista timmonitorizza aħjar it-tħaris mill-kumpannija ta' l-impenn tagħha, meta t-talba għar-rilaxx fiċ-ċirkolazzjoni libera bis-saħħa ta' l-impenn tkun ippreżentata lill-awtorità rilevanti doganali, l-eżenzjoni mid-dazju għandha tiddependi fuq il-preżentazzjoni ta' fattura kummerċjali. Din il-fattura kummerċjali għandha tinħareġ mill-kumpannija li minnha huwa aċċettat l-impenn u għandu jkollha l-informazzjoni elenkata fl-Anness tar-Regolament (KE) Nru 2604/2000. Meta l-ebda fattura ma hija ppreżentata, jew meta ma tikkorrispondix mal-prodott ikkonċernat ippreżentat lid-dwana, għandha titħallas minflok ir-rata xierqa ta' dazju anti-dumping.(9) Fil-każ ta' ksur issuspettat, ksur jew irtirar ta' l-impenn, jista' jkun impost dazju anti-dumping, bis-saħħa ta' l-Artikolu 8(9) u (10) tar-Regolament Bażiku AD,ADOTTAT DIN ID-DEĊIŻJONI:Artikolu 1It-tabella fl-Artikolu 1 tad-deċiżjoni Nru 2000/745/KE hija hawnhekk emendata b'li ġej:Kumpannija | Pajjiż | Kodiċi addizzjonali taric |Futura Polymers Limited | Indja | A184 |Artikolu 2Din id-Deċiżjoni għandha tidħol fis-seħħ fil-jum tal-pubblikazzjoni tagħha fil-Ġurnal Uffiċjali tal-Komunitajiet Ewropej.Din id-Deċiżjoni għandha torbot fl-intier tagħha u tkun direttament applikabbli fl-Istati Membri kollha.Magħmula fi Brussel, fis-27 ta' Frar 2002.Ghall-KummissjoniPascal LamyMembru tal-Kummissjoni[1] ĠU L 56, 06.03.96, p. 1.[2] ĠU L 257, 11.10.00, p. 2.[3] ĠU L 288, 21.10.97, p. 1.[4] ĠU L 301, 30.11.00, p. 1.[5] ĠU L 301, 30.11.00, p. 21.[6] ĠU L 301, 30.11.00, p. 88.[7] ĠU L 171, 26.06.01, p. 3.[8] Ara l-paġna 4 ta' dan il-Ġurnal Uffiċjali.--------------------------------------------------


title: Id-Deċiżjoni tal-Kunsill ta’ l-14 ta’ Ottubru 1980 dwar il-konklużjoni ta’ Ftehim ta’ trażżin volontarju ma’ l-Arġentina, l-Awstralja, New Zealand u l-Urugwaj fis-settur tal-laħam tan-ngħaġ u tal-mogħoż.

text:
Avviż Legali Importanti

|

31980D0982

Official Journal L 275 , 18/10/1980 P. 0013 - 0013 Finnish special edition: Chapter 3 Volume 12 P. 0147  Greek special edition: Chapter 11 Volume 22 P. 0003  Swedish special edition: Chapter 3 Volume 12 P. 0147  Spanish special edition: Chapter 03 Volume 19 P. 0102  Portuguese special edition Chapter 03 Volume 19 P. 0102

		Id-Deċiżjoni tal-Kunsillta’ l-14 ta’ Ottubru 1980dwar il-konklużjoni ta’ Ftehim ta’ trażżin volontarju ma’ l-Arġentina, l-Awstralja, New Zealand u l-Urugwaj fis-settur tal-laħam tan-ngħaġ u tal-mogħoż.(80/982/KEE)IL-KUNSILL TAL-KOMUNITAJIET EWROPEJ,Filwaqt li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 113 tiegħu,Filwaqt li kkunsidra r-rakkomandazzjoni mill-Kummissjoni,Billi l-Kummissjoni fetħet in-negozjati ma’ pajjiżi li mhumiex membri li jipprovdu laħam tal-muntun u tal-mogħoż jew ngħaġ u mogħoż ħajjin, sabiex jintlaħqu Ftehim għal trażżin volontarju fl-esportazzjoni tagħhom lejn il-Komunità;Billi l-Kummissjoni laħqet ftehim ma l-Arġentina, l-Awstralja, New Zealand u l-Urugwaj;Billi dawn il-Ftehim jippermettu li jsir il-kummerċ b’mod kompatibbli ma’ l-organizzazzjoni komuni tas-swieq tas-suq in kwistjoni,IDDEĊIEDA KIF ĠEJ:Artikolu 11. Il-Ftehim li saru fil-forma ta’ skambji ta’ ittri dwar il-kummerċ fis-settur tal-laħam tal-muntun u tal-mogħoż fil-pajjiżi elenkati hawn taħt huma b’dan approvati għall-Komunità Ekonomika Ewropea;- l-Arġentina,- l-Awstralja,- New Zealand,- l-Urugwaj.2. It-testi ta’ dawn il-Ftehim huma mehmuża ma’ din id-Deċiżjoni.Artikolu 2Il-President huwa b’dan awtorizzat li jindika l-persuna awtorizzata li tiffirma l-Ftehim imsemmija fl-Artikolu 1, sabiex torbot lill-Komunità.Magħmul fil-Lussemburgu, fl-14 ta’ Ottubru 1980.Għall-KunsillIl-PresidentC. Ney--------------------------------------------------


title: Id-Deċiżjoni tal-Kunsill u tal-kummissjoni tat-12 ta' Mejju 1999 dwar il-Konklużjoni ta' Ftehim ta' Sħubija u Koperazzjoni bejn il-Komunitajiet Ewropej u l-Istati Membri tagħhom, minn naħa l-waħda, u r-Repubblika tal-Kirgistan, minn naħa l-oħra

text:
Avviż Legali Importanti

|

31999D0491

Official Journal L 196 , 28/07/1999 P. 0046 - 0047

		Id-Deċiżjoni tal-Kunsill u tal-kummissjonitat-12 ta' Mejju 1999dwar il-Konklużjoni ta' Ftehim ta' Sħubija u Koperazzjoni bejn il-Komunitajiet Ewropej u l-Istati Membri tagħhom, minn naħa l-waħda, u r-Repubblika tal-Kirgistan, minn naħa l-oħra(1999/491/KE, KEFA, Euratom)IL-KUNSILL TA' L-UNJONI EWROPEA,IL-KUMMISSJONI TAL-KOMUNITAJIET EWROPEJWara li kkunsidraw it-Trattat li jistabbilixxi l-Komunitajiet Ewropej, u b' mod partikolari l-Artikolu 54(2), l-aħħar sentenza ta' l-Artikolu 47(2), u l-Artikolu 66, 57(2), 75, 84(2), 99, 100, 113 u 235, flimkien mat-tieni sentenza ta' l-Artikolu 228(2) u t-tieni subparagrafu ta' l-Artikolu 228(3) tiegħu,Wara li kkunsidraw it-Trattat li jistabbilixxi l-Komunitajiet Ewropej tal-Faħam u l-Azzar, u b' mod partikolari l-Artikolu 95,Wara li kkunsidraw it-Trattat li jistabbilixxi il-Komunità Ewropea għall-Enerġija Atomika, u b' mod partikolari t-tieni paragrafu ta' l-Artikolu 101 tiegħu,Wara li kkunsidraw il-proposta mill-Kummissjoni,Wara li kkunsidraw il-kunsens tal-Parlament Ewropew [1],Wara li kkonsultaw il-Kumitat Konsultattiv tal-KEFA u bil-kunsens tal-Kunsill,Wara li kkunsidraw l-approvazzjoni tal-Kunsill mogħtija skond l-Artikolu 101 tat-Trattat li jistabbilixxi il-Komunità Ewropea għall-Enerġija Atomika,(1) Billi l-konklużjoni tal-Ftehim ta' Sħubija u ta' Koperazzjoni bejn il-Komunitajiet Ewropej u l-Istati membri tagħhom, minn naħa waħda, u r-Repubblika tal-Kirgistan, minn naħa l-oħra, iffirmat fid- 9 ta' Frar 1995 fi Brussel, għandha tikkontribwixxi lejn il-kisba ta' l-għanijiet tal-Komunitajiet Ewropej;(2) Billi l-għan ta ‘dak il-Ftehm hu li jsaħħaħ il-konnessjoni partikolarment stabiliti permezz tal-Ftehim bejn il-Komunità Ekonomika Ewropea u l-Komunità Ewropea għall-Enerġija Atomika u l-Unjoni ta' Repubbliki Sovjetiċi Soċjalisti dwar kummerċ u koperazzjoni kummerċjali u ekonomika, iffirmat fit-18 ta' Diċembru 1989 u approvat mid- Deċiżjoni 90/116/KEE [2];(3) Billi ċerti obbligazzjonijiet, stipulati mill-Ftehim ta' Sħubija u Koperazzjoni li jmorru lil hinn mill-iskop tal-politika Komunitarja dwar Kummerċ, jaffettwaw jew aktarx jistgħu jaffettwaw ukoll l-arranġamenti stipulati mill-atti Komunitarji adottati fl-oqsma tad-drittijiet ta' stabiliment, trasport u t-trattament ta' intrapriżi;(4) Billi l-imsemmi Ftehim jimponi fuq il-Komunitajiet Ewropej ċerti dmirijiet li jirrigwardaw movimenti ta' kapital u ħlasijiet bejn il-Komunità u r-Repubblika tal-Kirgistan;(5) Billi, b'zieda ma' dan, sa fejn l-imsemmi Ftehim jaffettwa d- Direttiva tal-Kunsill 90/434/KEE tat-23 ta' Lulju 1990 dwar is-sistema komuni tat-taxxa applikabbli għall-inkorporazzjonijiet, diviżjonijiet, trasferimenti ta' assi u skambji ta' ishma li jirrigwardaw kumpaniji ta' Stati Membri differenti [3], u d- Direttiva tal-Kunsill 90/435/KEE tat-23 ta' Lulju 1990 dwar is-sistema komuni ta' taxxa applikabbli fil-każ ta' kumpaniji ġenituri u sissidjarji ta' Stati membri differenti [4], li huma ibbażati fuq l-Artikolu 100 tat-Trattat li jistabbilixxi l-Komunitajiet Ewropej, dak l-Artikolu għandu jintuża bħala bażi legali;(6) Billi ċerti dispożizzjonijiet ta' l-imsemmi Ftehim jimponu fuq il-Komunità' dmirijiet fil-qasam tal-proviżjoni ta' servizzi li jmorru lil hinn mill-qafas ta' transfruntieri;(7) Billi fir-rigward ta' ċerti dispożizzjonijiet ta' l-imsemmi Ftehim li għandhom jiġu implimentati mill-Komunità, it-Trattat li jistabbilixxi l-Komunitajiet Ewropej ma jagħmel ebda dispożizzjoni għal poteri speċifiċi; billi huwa għalhekk meħtieġ li jsir rikors għall-Artikolu 235 tat-Trattat li jistabbilixxi l-Komunità Ewropea.IDDEĊIEDEW KIF ĠEJ:Artikolu 1Il-Ftehim ta' Sħubija u Koperazzjoni bejn il-Komunitajiet Ewropej u l-Istati membri tagħhom, minn naħa l-waħda, u r-Repubblika tal-Kirgistan, minn naħa l-oħra, flimkien mal-Protokoll, mad-Dikjarazzjonijiet u ma' l-Iskambju ta' Ittri, bil-preżenti qegħdin jiġu approvati f'isem il-Komunità Ewropea, l-Komunità Ewropea tal-Faħam u l-Azzar u l-Komunità Ewropea għall-Enerġija Atomika.It-testi huma mehmuża ma' din id- Deċiżjoni.Artikolu 21. Il-pożizzjoni li għandha tittieħed mill-Komunità fi ħdan il-Kunsill ta' Koperazzjoni u fi ħdan il-Kumitat ta' Koperazzjoni meta dan ta' l-aħħar jingħata s-setgħa li jaġixxi mill-Kunsill ta' Koperazzjoni għandha tiġi stabbilita mill-Kunsill, fuq proposta mill-Kummissjoni, skond id-dispożizzjonijiet relattivi tat-Trattati li jwaqqfu l-Komunità Ewropea, l-Komunità Ewropea tal-Faħam u l-Azzar u l-Komunità Ewropea għall-Enerġija Atomika.2. Skond l-Artikolu 76 tal-Ftehim dwar Sħubija u Koperazzjoni, l-President tal-Kunsill għandu jippresjedi l-Kunsill ta' Koperazzjoni u għandu jippresenta l-pożizzjoni tal-Kumitat. Rappreżentant tal-Kummissjoni għandu jippresjedi l-Kumitat ta' Koperazzjoni skond ir-regoli ta' proċedura tagħha u għandu jippreżenta l-pożizzjoni tal-Komunità.3. Id-deċiżjonijiet li jiġu pubblikati r-rakkomandazzjonijiet tal-Kunsill ta' Koperazzjoni u tal-Kumitat ta' Koperazzjoni fil-Ġurnal Uffiċjali tal-Komunitajiet Ewropej għandhom jittieħdu skond il-merti ta' kull każ partikolari mill-Kunsill u mill-Kummissjoni.Artikolu 3Il-President tal-Kunsill għandu jagħti n-notifika li hemm provduta fl-Artikolu 98 tal-Ftehim f'isem il-Komunitajiet Ewropej. Il-President tal-Kummissjoni għandu jagħti l-imsemmija notifikazzjoni f'isem il-Komunità Ewropea tal-Faħam u l-Azzar u l-Komunità Ewropea għall-Enerġija Atomika.Magħmula fi Brussel, fit-12 ta' Mejju 1999.Għall-KummissjoniJ. SanterIl-PresidentF'isem il-KunsillIl-PresidentK.-H. Funke[1] ĠU C 339, tat-18.12.1995, p. 52.[2] ĠU L 68, tal-15.3.1990, p. 1.[3] ĠU L 225, ta' l-20.8.1990, p. 1.[4] ĠU L 225, ta' l-20.8.1990, p. 6.--------------------------------------------------


               16.12.2015

               MT

               Il-Ġurnal Uffiċjali tal-Unjoni Ewropea

               C 419/200

         P7_TA(2012)0423
   Emenda tal-Artikolu 181 tar-Regoli ta' Proċedura tal-Parlament dwar ir-rapporti verbatim u tal-Artikolu 182 dwar ir-rekord awdjoviżiv tad-diskussjonijiet
   Deċiżjoni tal-Parlament Ewropew tal-20 ta' Novembru 2012 dwar l-emenda tal-Artikolu 181 tar-Regoli ta' Proċedura dwar ir-rapporti verbatim u l-Artikolu 182 dwar ir-rekord awdjoviżiv tad-diskussjonijiet (2012/2080(REG))
   (2015/C 419/32)

      Il-Parlament Ewropew,

               —

               wara li kkunsidra l-ittra tal-President tiegħu tat-13 ta' Jannar 2012,

               —

               wara li kkunsidra r-riżoluzzjoni tiegħu tas-26 ta’ Ottubru 2011 dwar l-abbozz tal-baġit ġenerali tal-Unjoni Ewropea għas-sena finanzjarja 2012 kif modifikat mill-Kunsill – it-taqsimiet kollha – u l-ittri ta' emenda Nri 1/2012 u 2/2012 għall-abbozz tal-baġit ġenerali tal-Unjoni Ewropea għas-sena finanzjarja 2012 (1),

               —

               wara li kkunsidra l-Artikoli 211 u 212 tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Affarijiet Kostituzzjonali (A7-0336/2012),

               A.

               billi l-iffrankar mill-baġit fil-qasam tat-traduzzjoni u l-interpretazzjoni m'għandux jipperikola l-prinċipju tal-multilingwiżmu imma huwa possibbli bl-għajnuna tal-innovazzjoni u ta' metodi ġodda ta' ħidma (2),

               1.

               Jiddeċiedi li jemenda r-Regoli ta' Proċedura tiegħu kif jidher hawn taħt;

               2.

               Ifakkar li dawn l-emendi jidħlu fis-seħħ fl-ewwel ġurnata tas-sessjoni parzjali li jmiss;

               3.

               Jagħti istruzzjonijiet lill-President tiegħu biex jgħaddi din id-deċiżjoni lill-Kunsill u lill-Kummissjoni għal skopijiet ta’ informazzjoni.

      Emenda 1

      Regoli ta' Proċedura tal-Parlament Ewropew

      Artikolu 181 – paragrafu 1

                  Test fis-seħħ

                  Emenda

               1.   Għandu jsir rapport verbatim
                     fil-lingwi uffiċjali kollha
                   tad-diskussjonijiet ta' kull seduta.

               1.   Għandu jsir rapport verbatim tad-diskussjonijiet ta' kull seduta
                     bħala dokument multilingwi li fih jidhru l-kontribuzzjonijiet orali kollha bil-lingwa oriġinali tagħhom
                  .

      Emenda 2

      Regoli ta' Proċedura tal-Parlament Ewropew

      Artikolu 181 – paragrafu 2

                  Test fis-seħħ

                  Emenda

               2.   Il-kelliema
                     għandhom iroddu l-korrezzjonijiet
                   għat-test ittajpjat
                     tad-diskorsi
                   tagħhom
                     lis-Segretarjat
                   fi żmien
                     ġimgħa
                  .

               2.   Il-kelliema
                     jistgħu jagħmlu korrezzjonijiet
                   għat-test ittajpjat
                     tal-kontribuzzjonijiet orali
                   tagħhom fi żmien
                     ħamest ijiem ta' xogħol
                  .
                     Il-korrezzjonjiet għandhom jintbagħtu sal-iskadenza lis-Segretarjat.

      Emenda 3

      Regoli ta' Proċedura tal-Parlament Ewropew

      Artikolu 181 – paragrafu 3

                  Test fis-seħħ

                  Emenda

               3.   Ir-rapport verbatim għandu jkun ippubblikat bħala anness mal-Ġurnal Uffiċjali ta' l-Unjoni Ewropea.

               3.   Ir-rapport verbatim
                     multilingwi
                   għandu jkun ippubblikat bħala anness mal-Ġurnal Uffiċjali tal-Unjoni Ewropea
                     u għandu jinżamm fir-rekords tal-Parlament
                  .

      Emenda 4

      Regoli ta' Proċedura tal-Parlament Ewropew

      Artikolu 181 – paragrafu 4

                  Test fis-seħħ

                  Emenda

               4.
                     Il-Membri jistgħu jitolbu
                   traduzzjoni ta
                     ’ malajr ta’ siltiet
                   mir-rapport verbatim.

               4.
                     Għandha ssir
                   traduzzjoni
                     bi kwalunkwe lingwa uffiċjali
                   ta
                     ' silta
                   mir-rapport verbatim
                     fuq talba minn Membru
                  .
                     Jekk ikun meħtieġ, it-traduzzjoni għandha tingħata fi żmien qasir.

      Emenda 5

      Regoli ta' Proċedura tal-Parlament Ewropew

      Artikolu 182 – paragrafu - 1 (ġdid)

                  Test fis-seħħ

                  Emenda

                     Id-diskussjonijiet tal-Parlament bil-lingwi li jsiru, kif ukoll is-soundtrack multilingwi minn kull kabina attiva tal-interpretazzjon, għandhom jixxandru fil-ħin reali fil-websajt tiegħu.

      Emenda 6

      Regoli ta' Proċedura tal-Parlament Ewropew

      Artikolu 182 – paragrafu 1

                  Test fis-seħħ

                  Emenda

               Eżatt wara s-seduta għandu jsir rekord awdjoviżiv tad-diskussjonijiet li
                     jkun jinkludi s-“soundtracks”
                   minn kull kabina ta'
                     l-interpretazzjoni, u li għandu jkun aċċessibbli fuq l-internet
                  .

               Eżatt wara s-seduta għandu jsir rekord awdjoviżiv
                     indiċiżżat
                   tad-diskussjonijiet
                     bil-lingwi
                   li
                     jsiru fihom, kif ukoll is-soundtracks multilingwi
                   minn kull kabina
                     attiva tal-interpretazzjoni u dawn għandhom isiru disponibbli fil-websajt tal-Parlament matul il-mandat parlamentari kurrenti u dak li jmiss, u wara dan iż-żmien dawn għandhom jinħażnu fir-rekords tal-Parlament. Dan ir-rekord awdjoviżiv għandu jkun marbut permezz
                   ta'
                     ħolqa mar-rapporti verbatim tad-diskussjonijiet malli dawn ikunu disponibbli
                  .

      (1)  Testi adottati, P7_ TA(2011)0461.

      (2)  Ara r-Riżoluzzjoni tas-26 ta' Ottubru 2011 imsemmija hawn fuq, il-paragrafu 77.


title: 2012/5/UE: Deċiżjoni tal-Parlament Ewropew u tal-Kunsill tat- 13 ta’ Diċembru 2011 li temenda l-Ftehim Interistituzzjonali tas- 17 ta’ Mejju 2006 dwar id-dixxiplina baġitarja u l-ġestjoni finanzjarja tajba fir-rigward tal-qafas finanzjarju multiannwali, biex jindirizza ħtiġijiet ta’ finanzjament addizzjonali tal-proġett tal-ITER

text:
               7.1.2012

               MT

               Il-Ġurnal Uffiċjali tal-Unjoni Ewropea

               L 4/12

         DEĊIŻJONI TAL-PARLAMENT EWROPEW U TAL-KUNSILL
   tat-13 ta’ Diċembru 2011
   li temenda l-Ftehim Interistituzzjonali tas-17 ta’ Mejju 2006 dwar id-dixxiplina baġitarja u l-ġestjoni finanzjarja tajba fir-rigward tal-qafas finanzjarju multiannwali, biex jindirizza ħtiġijiet ta’ finanzjament addizzjonali tal-proġett tal-ITER
   (2012/5/UE)
   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidra l-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba (1),
   Wara li kkunsidraw il-proposta tal-Kummissjoni Ewropea,
   Billi:

               (1)

               Fil-laqgħa tat-trilogu tal-1 ta’ Diċembru 2011, il-Parlament Ewropew, il-Kunsill u l-Kummissjoni ftehmu dwar il-modalitajiet biex jipprovdu finanzjament addizzjonali għall-proġett ITER; Il-forniment ta’ dan il-finanzjament jeżiġi rieżami tal-qafas finanzjarju multiannwali 2007-2013 b’konformità mal-Ftehim Interistituzzjonali tas-17 ta’ Mejju 2006, sabiex jogħla l-limitu massimu fir-rigward tal-approprjazzjonijiet għall-impenji taħt is-Subintestatura 1 A b’EUR 650 miljun għas-sena 2012 u b’EUR 190 miljun għas-sena 2013 fi prezzijiet attwali.

               (2)

               Iż-żieda tal-limiti massimi tal-approprjazzjonijiet għall-impenji taħt is-Subintestatura 1a għas-snin 2012 u 2013 se tkun kompletament ikkumpensata bit-tnaqqis tal-limiti massimi tal-approprjazzjonijiet għall-impenji għas-sena 2011 taħt l-Intestatura 2 u tal-approprjazzjonijiet għall-impenji għas-snin 2011 u 2012 taħt l-Intestatura 5.

               (3)

               Sabiex tinżamm relazzjoni adegwata bejn l-impenji u l-ħlasijiet, il-limiti massimi annwali tal-approprjazzjonijiet għall-ħlasijiet se jiġu aġġustati. L-aġġustament se jkun newtrali f’termini ta’ obbligi ta’ ħlas matul il-perjodu 2007-2013.

               (4)

               L-Anness I tal-Ftehim Interistituzzjonali dwar id-dixxiplina baġitarja u l-amministrazzjoni finanzjarja tajba għandu għalhekk jiġi emendat kif xieraq (2),

         ADOTTAW DIN ID-DEĊIŻJONI:
   Artikolu Uniku
   L-Anness I tal-Ftehim Interistituzzjonali dwar id-dixxiplina baġitarja u l-ġestjoni finanzjarja tajba huwa sostitwit bl-Anness ta’ din id-Deċiżjoni.

      Magħmul fi Strasburgu, it-13 ta’ Diċembru 2011.

            Għall-Parlament Ewropew

            Il-President

         J. BUZEK

            Għall-Kunsill

            Il-President

         M. SZPUNAR

      (1)  ĠU C 139, 14.6.2006, p. 1.

      (2)  Għal dan il-għan, iċ-ċifri li jirriżultaw mill-ftehim imsemmi hawn fuq huma maqluba għal prezzijiet tal-2004.

      ANNESS

         QAFAS FINANZJARJU 2007-2013

                  (EUR miljun – prezzijiet tal-2004 kostanti)

                  APPROPRJAZZJONIJIET GĦALL-IMPENJI

                  2007

                  2008

                  2009

                  2010

                  2011

                  2012

                  2013

                  Total 2007-2013

                              1.

                              Tkabbir sostenibbli

                     50 865

                     53 262

                     55 879

                     56 435

                     55 693

                     57 708

                     58 696

                     388 538

                              1a

                              Kompetittività għat-Tkabbir u l-Impjiegi

                  8 404

                  9 595

                  12 018

                  12 580

                  11 306

                  12 677

                  13 073

                  79 653

                              1b

                              Koeżjoni għat-Tkabbir u l-Impjiegi

                  42 461

                  43 667

                  43 861

                  43 855

                  44 387

                  45 031

                  45 623

                  308 885

                              2.

                              Konservazzjoni u Ġestjoni tar-Riżorsi Naturali

                     51 962

                     54 685

                     51 023

                     53 238

                     52 136

                     51 901

                     51 284

                     366 229

                  li minnhom: nefqa relatata mas-suq u ħlasijiet diretti

                  43 120

                  42 697

                  42 279

                  41 864

                  41 453

                  41 047

                  40 645

                  293 105

                              3.

                              Ċittadinanza, libertà, sigurtà u ġustizzja

                     1 199

                     1 258

                     1 375

                     1 503

                     1 645

                     1 797

                     1 988

                     10 765

                              3a

                              Libertà, Sigurtà u Ġustizzja

                  600

                  690

                  785

                  910

                  1 050

                  1 200

                  1 390

                  6 625

                              3b

                              Ċittadinanza

                  599

                  568

                  590

                  593

                  595

                  597

                  598

                  4 140

                              4.

                              EU bħala attur globali

                     6 199

                     6 469

                     6 739

                     7 009

                     7 339

                     7 679

                     8 029

                     49 463

                              5.

                              Amministrazzjoni
                               (1)

                     6 633

                     6 818

                     6 816

                     6 999

                     7 044

                     7 274

                     7 610

                     49 194

                              6.

                              Kumpens

                     419

                     191

                     190

                     0

                     0

                     0

                     0

                     800

                  APPROPRJAZZJONIJIET GĦALL-IMPENJI TOTAL

                  117 277

                  122 683

                  122 022

                  125 184

                  123 857

                  126 359

                  127 607

                  864 989

                  bħala perċentwal tad-DNG

                  1,08  %

                  1,09  %

                  1,06  %

                  1,06  %

                  1,03  %

                  1,03  %

                  1,01  %

                  1,049  %

                  APPROPRJAZZJONIJIET GĦALL-ĦLASIJIET TOTALI

                  115 142

                  119 805

                  109 091

                  119 245

                  116 394

                  120 649

                  120 418

                  820 744

                  bħala perċentwal tad-DNG

                  1,06  %

                  1,06  %

                  0,95  %

                  1,01  %

                  0,97  %

                  0,98  %

                  0,96  %

                  1,00  %

                  Marġini disponibbli

                  0,18  %

                  0,18  %

                  0,29  %

                  0,22  %

                  0,26  %

                  0,25  %

                  0,27  %

                  0,23  %

                  Limitu massimu tar-riżorsi proprji bħala perċentwal tad-DNG

                  1,24  %

                  1,24  %

                  1,24  %

                  1,23  %

                  1,23  %

                  1,23  %

                  1,23  %

                  1,23  %

         (1)  In-nefqa tal-pensjonijiet inkluża taħt il-limitu massimu ta’ din l-Intestatura hija kkalkulata netta mill-kontribuzzjonijiet tal-persunal għall-iskema rilevanti, fi ħdan il-limitu ta’ EUR 500 miljun fil-prezzijiet tal-2004 għall-perjodu 2007-2013.


title: Deċiżjoni (UE) 2015/1671 tal-Parlament Ewropew tad-29 ta' April 2015 dwar il-kwittanza għall-implimentazzjoni tal-baġit tal-Aġenzija Ferrovjarja Ewropea għas-sena finanzjarja 2013

text:
               30.9.2015

               MT

               Il-Ġurnal Uffiċjali tal-Unjoni Ewropea

               L 255/291

      DEĊIŻJONI (UE) 2015/1671 TAL-PARLAMENT EWROPEW
      tad-29 ta' April 2015
      dwar il-kwittanza għall-implimentazzjoni tal-baġit tal-Aġenzija Ferrovjarja Ewropea għas-sena finanzjarja 2013
      IL-PARLAMENT EWROPEW,

                  —

                  wara li kkunsidra l-kontijiet annwali finali tal-Aġenzija Ferrovjarja Ewropea għas-sena finanzjarja 2013,

                  —

                  wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ferrovjarja Ewropea għas-sena finanzjarja 2013, flimkien mat-tweġibiet tal-Aġenzija (1),

                  —

                  wara li kkunsidra d-dikjarazzjoni ta' assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2013 skont l-Artikolu 287 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-rakkomandazzjoni tal-Kunsill tas-17 ta' Frar 2015 dwar il-kwittanza li għandha tingħata lill-Aġenzija għall-implimentazzjoni tal-baġit għas-sena finanzjarja 2013 (05304/2015 — C8-0054/2015),

                  —

                  wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (3),

                  —

                  wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (4), u b'mod partikolari l-Artikolu 208 tiegħu,

                  —

                  wara li kkunsidra r-Regolament (KE) Nru 881/2004 tal-Parlament Ewropew u tal-Kunsill tad-29 ta' April 2004 li jistabbilixxi Aġenzija Ewropea tal-Ferroviji (5) (ir-Regolament tal-Aġenzija), u b'mod partikolari l-Artikolu 39 tiegħu,

                  —

                  wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (6),

                  —

                  wara li kkunsidra r-Regolament ta' Delega tal-Kummissjoni (UE) Nru 1271/2013 tat-30 ta' Settembru 2013 dwar Regolament Finanzjarju ta' qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (7), u b'mod partikolari l-Artikolu 108 tiegħu,

                  —

                  wara li kkunsidra l-Artikolu 94 u l-Anness V tar-Regoli ta' Proċedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għat-Trasport u t-Turiżmu (A8-0078/2015),

         1.

            Jagħti l-kwittanza lid-Direttur Eżekuttiv tal-Aġenzija Ferrovjarja Ewropea għall-implimentazzjoni tal-baġit tal-Aġenzija għas-sena finanzjarja 2013;

         2.

            Jippreżenta l-kummenti tiegħu fir-riżoluzzjoni t'hawn taħt;

         3.

            Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hi parti integrali minnha, lid-Direttur Eżekuttiv tal-Aġenzija Ferrovjarja Ewropea, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f'Il-Ġurnal Uffiċjali tal-Unjoni Ewropea (serje L).

               Il-President

            Martin SCHULZ

               Is-Segretarju Ġenerali

            Klaus WELLE

         (1)  ĠU C 442, 10.12.2014, p. 232.

         (2)  Ara n-nota f'qiegħ il-paġna 1.

         (3)  ĠU L 248, 16.9.2002, p. 1.

         (4)  ĠU L 298, 26.10.2012, p. 1.

         (5)  ĠU L 164, 30.4.2004, p. 1.

         (6)  ĠU L 357, 31.12.2002, p. 72.

         (7)  ĠU L 328, 7.12.2013, p. 42.


title: Deċiżjoni (UE) 2017/342 tal-Parlament Ewropew u tal-Kunsill tal-14 ta' Diċembru 2016 dwar il-mobilizzazzjoni tal-Istrument ta' Flessibilità għall-finanzjament ta' miżuri baġitarji immedjati biex tiġi indirizzata l-kriżi tal-migrazzjoni, tar-rifuġjati u tas-sigurtà

text:
               28.2.2017

               MT

               Il-Ġurnal Uffiċjali tal-Unjoni Ewropea

               L 50/53

         DEĊIŻJONI (UE) 2017/342 TAL-PARLAMENT EWROPEW U TAL-KUNSILL
   tal-14 ta' Diċembru 2016
   dwar il-mobilizzazzjoni tal-Istrument ta' Flessibilità għall-finanzjament ta' miżuri baġitarji immedjati biex tiġi indirizzata l-kriżi tal-migrazzjoni, tar-rifuġjati u tas-sigurtà
   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw it-Trattat dwar il-Funzjonament tal-Unjoni Ewropea,
   Wara li kkunsidraw il-Ftehim Interistituzzjonali tat-2 ta' Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f'materji ta' baġit u dwar ġestjoni finanzjarja tajba (1), u b'mod partikolari l-punt 12 tiegħu,
   Wara li kkunsidraw il-proposta mill-Kummissjoni Ewropea,
   Billi,

               (1)

               L-Istrument ta' Flessibilità huwa maħsub biex jippermetti l-finanzjament ta' nefqa identifikata b'mod ċar li ma setgħetx tiġi ffinanzjata fil-limiti disponibbli ta' intestatura jew intestaturi oħra.

               (2)

               Il-limitu massimu fuq l-ammont annwali disponibbli għall-Istrument ta' Flessibbiltà huwa ta' EUR 471 miljun (prezzijiet tal-2011), kif stabbilit fl-Artikolu 11 tar-Regolament tal-Kunsill (UE, Euratom) Nru 1311/2013 (2).

               (3)

               Minħabba l-ħtiġijiet urġenti, huwa meħtieġ li jiġu mmobilizzati ammonti addizzjonali importanti għall-finanzjament ta' miżuri biex itaffu l-kriżi tal-migrazzjoni, tar-rifuġjati u tas-sigurtà.

               (4)

               Wara li eżaminaw il-possibilitajiet kollha għar-riallokazzjoni tal-approprjazzjonijiet taħt il-limitu massimu tan-nefqa għall-intestatura 3 (Sigurtà u ċittadinanza), jidher li huwa meħtieġ li jiġi mmobilizzat l-Istrument ta' Flessibilità biex jissupplimenta l-finanzjament disponibbli fil-baġit ġenerali tal-Unjoni għas-sena finanzjarja 2017, lil hinn mill-limiti massimi tal-intestatura 3 b'EUR 530,0 miljun biex jiġu ffinanzjati miżuri fil-qasam tal-migrazzjoni, tar-rifuġjati u tas-sigurtà.

               (5)

               Abbażi tal-profil tal-pagament mistenni, jenħtieġ li l-approprjazzjonijiet ta' pagament li jikkorrispondu għall-mobilizzazzjoni tal-Istrument ta' Flessibilità jitqassmu fuq diversi snin finanzjarji u huma stmati għal EUR 238,3 miljun fl-2017, EUR 91,0 miljun fl-2018, EUR 141,9 miljun fl-2019, u EUR 58,8 miljun fl-2020.

               (6)

               Sabiex jitnaqqas kemm jista' jkun iż-żmien li jittieħed biex jiġi mmobilizzat l-Istrument ta' Flessibilità, jenħtieġ li din id-Deċiżjoni tapplika mill-bidu tas-sena finanzjarja 2017.

         ADOTTAW DIN ID-DEĊIŻJONI:
   Artikolu 1
   1.   Għall-baġit ġenerali tal-Unjoni Ewropea għas-sena finanzjarja 2017, l-Istrument ta' Flessibilità għandu jiġi mobilizzat biex jipprovdi s-somma ta' EUR 530,0 miljun f'approprjazzjonijiet ta' impenn fl-intestatura 3 (Sigurtà u ċittadinanza).
   Dak l-ammont għandu jintuża biex jiffinanzja miżuri għall-immaniġġjar tal-kriżi tal-migrazzjoni, tar-rifuġjati u tas-sigurtà.
   2.   Abbażi tal-profil tal-pagament mistenni, l-approprjazzjonijiet ta' pagament li jikkorrispondu għall-mobilizzazzjoni tal-Istrument ta' Flessibilità ser ikunu kif ġej:

               (a)

               EUR 238,3 miljun fl-2017;

               (b)

               EUR 91,0 miljun fl-2018;

               (c)

               EUR 141,9 miljun fl-2019;

               (d)

               EUR 58,8 miljun fl-2020.

         L-ammonti speċifiċi għal kull sena finanzjarja għandhom jiġu awtorizzati f'konformità mal-proċedura baġitarja annwali.
   Artikolu 2
   Din id-Deċiżjoni għandha tidħol fis-seħħ fil-jum tal-pubblikazzjoni tagħha f'Il-Ġurnal Uffiċjali tal-Unjoni Ewropea.
   Għandha tapplika mill-1 ta' Jannar 2017.

      Magħmul fi Strasburgu, l-14 ta' Diċembru 2016.

            Għall-Parlament Ewropew

            Il-President

         M. SCHULZ

            Għall-Kunsill

            Il-President

         I. KORČOK

      (1)  ĠU C 373, 20.12.2013, p. 1.

      (2)  Ir-Regolament tal-Kunsill (UE, Euratom) Nru 1311/2013 tat-2 ta' Diċembru 2013 li jistabbilixxi l-qafas finanzjarju pluriennali għas-snin 2014-2020 (ĠU L 347, 20.12.2013, p. 884).


title: Id-Deċiżjoni tal-Kunsill tat-28 ta' Jannar 2002 dwar il-prinċipji, prijoritajiet, għanijiet intermedji u kondizzjonijiet li qegħdin fis-Sħubija (Partnership) ggħall-Adeżjoni tal-Bulgarija

text:
Avviż Legali Importanti

|

32002D0083

Official Journal L 044 , 14/02/2002 P. 0001 - 0011

		Id-Deċiżjoni tal-Kunsilltat-28 ta' Jannar 2002dwar il-prinċipji, prijoritajiet, għanijiet intermedji u kondizzjonijiet li qegħdin fis-Sħubija (Partnership) ggħall-Adeżjoni tal-Bulgarija(2002/83/KE)IL-KUNSILL TA L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra r-Regolament tal-Kunsill (KE) Nru 622/98 tas-16 ta' Marzu 1998 dwar assistenza lill-Istati applikanti fil-qafas ta' l-istrateġija għal qabel l-adeżjoni, u b'mod partikolari dwar l-istabbiliment Sħubijiet (Partnerships) ggħall-Adeżjoni [1], u b'mod partikolari l-Artikolu 2 tiegħu,Wara li kkunsidra l-proposta mill-Kummissjoni,Billi:(1) Il-Kunsill Ewropew tal-Lussemburgu ddikjara li s-Sħubija (Partnership) ggħall-Adeżjoni hija strument ġdid u l-karatteristika prinċipali ta' l-istrateġija mtejba ta' qabel l-adeżjoni.(2) Ir-Regolament (KE) Nru 622/98 jiddikjara li l-Kunsill għandu jiddeċiedi, b'maġġoranza kkwalifikata u wara proposta mill-Kummissjoni, fuq il-prinċipji, prijoritajiet, għanijiet intermedji u kondizzjonijiet li qegħdin fis-Sħubijiet (Partnerships) ggħall-Adeżjoni, kif ikunu ssottomessi lil kull Stat applikant, kif ukoll fuq aġġustamenti sinifikanti sussegwenti applikabbli għalihom.(3) L-assistenza Komunitarja hija kkondizzjonata bit-twettiq ta' elementi essenzali, u b'mod partikolari bir-rispett għall-impenji li qegħdin fil-Ftehim dwar l-Ewropa u bil-progress lejn it-twettiq tal-kriterji ta' Kopenħagen. Fejn element essenzali jkun nieqes, il-Kunsill, filwaqt li jaġixxi b'maġġoranza kkwalifikata wara proposta mill-Kummissjoni, jista' jieħu passi xierqa rigward kull assistenza ta' qabel l-adeżjoni.(4) Il-Kunsill Ewropew tal-Lussemburgu ddeċieda li l-implimentazzjoni tas-Sħubija (Partnership) għall-Adeżjoni u l-progress fl-adottar ta' l-acquis għadhom ikunu eżaminati mill-korpi tal-Ftehim dwar l-Ewropa.(5) Ir-rapport regolari tal-Kummissjoni għall-2001 jippreżenta analiżi oġġettiva dwar il-preparazzjonijiet tal-Bulgarija għas-sħubija u jidentifika numru ta' żoni ta' prijorita għal iktar xogħol.(6) Biex tipprepara għas-sħubija, il-Bulgarija għandha tissokta taġġorna l-programm nazzjonali tagħha għall-adozzjoni ta' l-acquis. Dan il-programm għandu jistabbilixxi kalendarju biex jitwettqu l-prijoritajiet u l-għanijiet intermedji stabbiliti fis-Sħubija (Partnership) għall-Adeżjoni.(7) Il-Bulgarija teħtieġ tiżgura li l-istrutturi legali u amministrattivi xierqa meħtieġa għall-ipprogrammar, kordinazzjoni, amministrazzjoni (immaneġġjar), kontroll u stima ta' fondi Komunitarji ta' qabel l-adeżjoni jkunu fil-post (jkunu twaqqfu),IDDEĊIEDA KIF ĠEJ:Artikolu 1Skond l-Artikolu 2 tar-Regolament (KE) Nru 622/98, il-prinċipji, prijoritajiet, għanijiet immedjati u kondizzjonijiet fis-Sħubija (Partnership) għall-Adeżjoni tal-Bulgarija huma ddikjarati fl-Anness ma' din, li jagħmel parti integrali ma' din id-Deċiżjoni.Artikolu 2L-implimentazzjoni tas-Sħubija (Partnership) għall-Adeżjoni għandha tkun eżaminata fil-korpi tal-Ftehim dwar l-Ewropa u mill-korpi xierqa tal-Kunsill li lilhom il-Kummissjoni għandha tirrapporta regolarment.Artikolu 3Din id-Deċiżjoni għandha tidħol fis-seħħ fit-tielet jum wara l-pubblikazzjoni tagħha fil-Ġurnal Uffiċjali tal-Komunitajiet Ewropej.Magħmula fi Brussel, fit-28 ta' Jannar 2002.F'isem il-KunsillIl-PresidentJ. Piqué i Camps[1] ĠU L 85, 20.03.1998, p. 1.--------------------------------------------------ANNESS1. IntroduzzjoniFil-laqgħa tiegħu fil-Lussemburgu f'Diċembru 1997, il-Kunsill Ewropew iddeċieda li s-Sħubija (Partnership) ggħall-Adeżjoni għandu jkun il-karatteristika prinċipali ta' l-strateġija mtejba qabel l-adeżjoni, li tattivizza l-għamliet kollha ta' assistenza lill-pajjiż kandidat ġo qafas uniku. F'din il-manjiera, il-Komunità timmira l-assistenza tagħha lejn ħtiġiet speċifiċi ta' kull kandidat biex tipprovdi appoġġ biex jingħelbu problemi partikolari bil-ħsieb ta' adeżjoni.L-ewwel Sħubija (Partnership) għall-Adeżjoni tal-Bulgarija kien ġie deċiż f'Marzu 1998. Kif jipprovdi r-Regolament (KE) Nru 622/98 (l-Artikolu 2), is-Sħubija (Partnership) għall-Adeżjoni kien aġġornat l-ewwel darba f'Diċembru 1999, filwaqt li qies iktar żviluppi fil-Bulgarija. Ir-reviżjoni preżenti hija bbażata fuq proposta tal-Kummissjoni wara konsultazzjoni mal-Bulgarija, u toqgħod fuq l-analiżi tar-rapport regolari tal-Kummissjoni għall-2001 dwar il-progress magħmul mill-Bulgarija lejn l-adeżjoni.2. GħanijietL-għan tas-Sħubija (Partnership) għall-Adeżjoni huwa li jiġbor f'qafas uniku ż-żoni ta' prijorita għal iktar xogħol identifikati fir-rapport regolari tal-Kummissjoni għall-2001 dwar il-progress magħmul mill-Bulgarija lejn is-sħubija fl-Unjoni, il-mezzi finanzjarji disponibbli biex jgħinu lill-Bulgarija timplimenta dawn il-prijoritajiet u l-kondizzjonijiet li għandhom japplikaw għal dik l-assistenza. Is-Sħubija (Partnership) għall-Adeżjoni jipprovdi l-bażi għal numru ta' strumenti ta' politika li għandhom jintużaw biex jgħinu lill-Istati kandidati fil-preparazzjoni tagħhom għas-sħubija. Dawn jinkludu, inter alia, il-programm nazzjonali aġġornat għall-adozzjoni ta' l-acquis ippreparat mill-Bulgarija, il-proċedura ta' sorveljanza fiskali ta' qabel l-adeżjoni, il-programm eknomiku ta' qabel l-adeżjoni, il-patt ta' qabel l-adeżjoni dwar il-kriminalita organizzata kif ukoll il-pjanijiet nazzjonali ta' żvilupp, il-pjanijiet ta' żvilupp rurali, strateġija nazzjonali dwar l-impjiegi skond l-istrateġija Ewropea dwar l-impjiegi, u pjani settorjali meħtieġa għall-parteċipazzjoni fil-Fondi Strutturali wara s-sħubija u għall-implimentazzjoni ta' ISPA u Sapard qabel l-adeżjoni. Kull wieħed minn dawn l-istrumenti huwa differenti fin-natura u huwa ppreparat u implimentat skond proċeduri speċifiċi u jista' jkun sostnut b'għajnuna ta' qabel l-adeżjoni. Huma mhumiex parti integrali ta' dan is-Sħubija imma l-prijoritajiet li fihom għandhom ikunu kompatibbli miegħu.3. PrinċipjiIż-żoni prinċipali ta' prijorità identifikati għal kull Stat kandidat huma konnessi mal-kapaċità tagħhom li jassumu obbligi li jissodisfaw il-kriterji ta' Kopenħagen li jiddikjaraw li s-sħubija tirrikjedi:- li l-Istat kandidat ikun kiseb stabbilita ta' istituzzjonijiet li jiggarantixxu d-demokrazija, it-treġija tal-liġi (stat tad-dritt), drittijiet umani u rispett għal u protezzjoni ta' minoritajiet,- l-eżistenza ta' ekonomija tas-suq li tiffunzjana, kif ukoll il-kapaċità li tlaħħaq ma' pressjonijiet kompetittivi u forzi tas-suq fl-Unjoni,- l-abbiltà li tassumi l-obbligi ta' sħubija, inkluża l-fedelta lejn l-għanijiet ta' għaqda politika, ekonomika u monetarja.Fil-laqgħa tiegħu f'Madrid fl-1995, il-Kunsill Ewropew enfasizza l-ħtieġa li l-Istati kandidati jaġġustaw l-istrutturi amministrattivi tagħhom biex jiżguraw l-operat armonjuż tal-politiki Komunitarji wara l-adeżjoni u fil-Lussemburgu, fl-1997, huwa enfasizza li l-inkorporazzjoni ta' l-acquis f'leġislazzjoni huwa meħtieġ, imma mhux fih innifsu suffiċjenti; huwa meħtieġ li jkun żgurat li jkun attwalment applikat. Il-Kunsilli Ewropej ta' Feira u Gothenburg fl-2000 u l-2001 rispettivament ikkonfermaw l-importanza vitali tal-kapaċita tal-pajjiżi applikanti li jimplimentaw u jinfurzaw l-acquis, u żiedu li dan jirrikjedi sforzi importanti mill-applikanti biex isaħħu u jirriformaw l-istrutturi amministrattivi u ġudizzjali tagħhom.4. Għanijiet prijoritarji u intermedjarjiIr-rapporti regolari tal-Kummissjoni enfasizzaw, minbarra l-progress diġà magħmul, il-kobor ta' l-isforzi li baqalgħom isiru f'ċerti żoni mill-Istati kandidati biex jippreparaw għall-Adeżjoni. Is-sitwazzjoni tirrikjedi d-definizzjoni ta' stadji intermedjarji f'termini ta' prijoritajiet, kull wieħed ikun akkompanjat minn objettivi preċiżi li għandhom ikunu stabbiliti f'kollaborazzjoni ma' l-Istati kkonċernati, li l-ksib tagħhom għandu jikkondizzjona l-grad ta' assistenza mogħti u l-progress tan-negozjati li jkunu qed isiru mal-Bulgarija. Il-prijoritajiet elenkati fis-Sħubija (Partnership) għall-Adeżjoni rivedut intgħażlu fuq il-bażi li huwa realistiku li wieħed jistenna li l-Bulgarija tista' ttemm jew tmexxi ‘il quddiem sostanzjalment matul is-sentejn li ġejjin (2002 sa 2003). F'din il-lista, kwistjonijiet li jirrikjedu b'mod partikolari azzjoni urġenti ġew enfasizzati bħala tali. Il-progress li sar biex ikunu sodisfatti l-prijoritajiet tas-Sħubija (Partnership) għall-Adeżjoni għall-1999 huwa valutat fir-rapport regolari ta' l-2001. Dan l-ivvalutar intuża biex ikunu fformulati l-prijoritajiet għas-Sħubija kurrenti.Il-Bulgarija ssottomettiet verżjoni aġġornata tal-programm nazzjonali tagħha għall-adozzjoni ta' l-acquis (NPAA) fit-2 ta' Lulju 2001. L-NPAA fih kalendarju biex jinkisbu l-prijoritajiet u l-għanijiet intermedjarji, ibbażati fuq is-Sħubija (Partnership) għall-Adeżjoni ta' l-1999, kif ukoll fuq strutturi amministrattivi meħtieġa u riżorsi finanzjarji.Is-Sħubija (Partnership) għall-Adeżjoni jindika ż-żoni ta' prijorita għall-preparazzjonijiet għas-sħubija tal-Bulgarija. Madankollu l-Bulgarija għandha tindirizza l-kwistjonijiet kollha identifikati fir-rapport regolari ta' l-2001. Huwa wkoll importanti li l-Bulgarija tissodisfa l-impenji ta' approssimazzjoni leġislattiva u l-implimentazzjoni ta' l-acquis skond l-impenji magħmula taħt il-Ftehim dwar l-Ewropa, u fil-kuntest tal-proċess tan-negozjati. Ta' min ifakkar li l-inkorporazzjoni ta' l-acquis fil-leġislazzjoni mhix fiha nnifisha suffiċjenti; ikun ukoll meħtieġ li jkun żgurat li jkun attwalment applikat fl-istess standards bħal dawk li japplikaw ġewwa l-Unjoni. Fiż-żoni kollha elenkati hawn iktar ‘l isfel hemm il-ħtieġa ta' implimentazzjoni kredibbli u effettiva u infurzar ta' l-acquis.Filwaqt li tqieset l-analiżi tar-rapport regolari tal-Kummissjoni, il-prijoritajiet u għanijiet intermedjarji li ġejjin ġew identifikati għall-Bulgarija. Dawn il-prijoritajiet huma ppreżentati skond l-istruttura tar-rapport regolari [1].Kriterji politiċiDemokrazija u treġija tal-liġi (stat tad-dritt)- issokta agħmel progress fir-riforma ta' l-amministrazzjoni pubblika. Żgura l-implimentazzjoni effettiva tad-disposizzjonijiet ta' l-Att dwar is-Servizz Ċivili u regolamenti konnessi. Ħu passi biex ikunu żgurati l-kontabilità, onesta u trasparenza fis-servizz pubbliku. Saħħaħ il-kapaċità għal ippjanar strateġiku, analiżi u valutazzjoni politika fil-qalba tal-gvern u ministeri konessi u tejjeb il-kwalità ta' konsultazzjoni ma' partijiet milquta (e.g. partners soċjali u ekonomiċi, is-soċjeta ċivili, u s-settur privat) dwar il-preparazzjoni ta' leġislazzjoni ġdida,- fi ħtieġa ta' azzjoni partikolarment urġenti: ibda implimenta l-istrateġija għal riforma tas-sistema ġudizzjali, filwaqt li tingħata attenzjoni partikolari:- għal tisħiħ tal-kapaċita amministrattiva ta' l-istituzzjonijiet prinċipali; il-Kunsill Ġudizzjali Suprem u l-Ministeru tal-Ġustizzja, permezz ta' bini ta' kapaċita ta' maniġment ta' estimi, sorveljanza, ippjanar u riżorsi umani,- biex ikun irrivedut il-grad ta' immunita tal-membri tal-ġudikatura biex ikun żgurat li hu skond standards internazzjonali,- biex tkun żgurata l-implimentazzjoni ta' drittijiet fundamentali f'każijiet penali bħalma hi għajnuna legali,- fi ħtieġa ta' azzjoni partikolarment urġenti: ibda implimenta l-istrateġija nazzjonali biex tiġġieled il-korruzzjoni fil-ħajja pubblika, speċjalment billi tiffoka fuq il-bini ta' għarfien, prevenzjoni u prosekuzzjoni ta' atti korrotti.Drittijiet tal-bniedem u l-protezzjoni ta' minoritajiet- żgura li tkun stabbilita sistema effettiva għal riżarċiment ta' kondotta ħażina tal-pulizija,- issokta implimenta l-programm qafas tar-Roma b'attenzjoni partikolari għall-provvediment ta' sostenn finanzjarju meħtieġ, għal tisħiħ sinifikanti tal-Kunsill Nazzjonali dwar Kwistjonijiet Etniċi u Demografiċi, u biex ikun żgurat aċċess ugwali għal saħħa, djar, edukazzjoni u sigurtà soċjali,- adotta u implimenta l-leġislazzjoni sekondarja meħtieġa għall-iffunzjonar effettiv ta' l-Att dwar il-Protezzjoni tal-Wild. Żgura li miżuri oħra għandhom jittieħdu biex jitjiebu s-servizzi ta' kura komunitarji għat-tfal. Żgura l-implimentazzjoni kompleta tal-Konvenzjoni tan-NU dwar id-Drittijiet tal-Wild.Kriterji ekonomiċi- żomm l-istabbilità makroekonomika, bil-ħsieb li tkun żgurata s-sostenibilita f'terminu medju tal-finanzi pubbliċi, u issokta ippromwovi tkabbir u kompetittivita ekonomika permezz ta' iktar ristrutturar ta' l-impriża bbażata fuq is-suq u promozzjoni ta' l-iżvilupp tas-settur privat,- ħu miżuri biex ittejjeb l-iffunzjonar tas-settur finanzjarju u b'mod partikolari biex issaħħaħ is-settur bankarju,- issokta l-proċess ta' privatizzazzjoni f'manjiera li l-kumpanniji privatizzati jkunu jistgħu jiġu rristrutturati u jistgħu jikbru,- agħmel progress fir-ristrutturar tas-settur ta' l-enerġija. Żviluppa u ibda l-implimentazzjoni strateġija ta' effiċjenza għall-enerġija u immira biex tattira iktar investiment,- żgura li s-settur ta' l-azzar ikun irristrutturat fuq bażi vijabbli, u ma jirċevix għajnuna statali iktar inkompatibbli mar-regoli ta' għajnuna statali Komunitarja għas-settur ta' l-azzar,- tejjeb iktar u ħaffef il-proċeduri għall-falliment u likwidazzjoni, naqqas iż-żmien meħtieġ biex jintemmu l-proċeduri u tejjeb l-infurzar ta' deċiżjonijiet,- stabbilixxi suq ta' l-art li jiffunzjona u ffinalizza r-reġistru ta' l-art u proprjetà,- ħu iktar miżuri biex ittejjeb l-ambjent tan-negozju u stimula investimenti domestiċi u għal ġewwa l-pajjiż. Żgura oqfsa legali, ta' taxxa, regolarji u amministrattivi bonarji għal kummerċ (inklużi proċeduri mtejbin għal infurzar ta' kontratti u ħruġ ta' liċenzji) li jipprovdu kondizzjonijet ugwali għan-negozji kollha,- żviluppa ambjent kummerċjali iktar favorevoli għal impriżi żgħar jew ta' daqs medju (IiŻM) permezz li jkunu indirizzati l-ostakoli li baqa' għall-iżvilupp ta' l-IiŻM inkluż nuqqas ta' kompetenza fost il-maniġers ta' l-IiŻM, u aċċess għal finanzjament fuq termini xierqa.Abbilità li tassumi l-obbligi tas-sħubijaMoviment liberu ta' merkanzija- immodifika l-liġi qafas dwar rekwiżiti tekniċi li jimplimentaw prinċipji ġodda u globali ta' avviċinament biex ikun żgurat li taqbel ma' l-acquis,- irrinforza l-infrastruttura orizzontali amministrattiva u separazzjoni ta' standardizzazzjoni u ċertifikazzjoni ta' funzjonijiet. Implimenta Direttivi ta' "Avviċinament ġdid" fuq il-bażi ta' leġislazzjoni qafas immodifikata u rinfurzar tal-kapaċita amministrattiva konnessa (korpi ta' stima ta' konformita u laboratorji). Ħaffef l-adozzjoni ta' l-istandards armonizzati ta' l-EN,- segwi l-allinjament ta' leġislazzjoni settorjali tradizzjonali notevolment fis-setturi tal-farmaċewtiċi, kimiċi, oġġetti ta' l-ikel u vetturi bil-mutur. Irrinforza s-sistemi ta' sorveljanza fis-suq u pprepara operaturi fl-amministrazzjoni u ikel għall-prinċipji Komunitarji ta' sigurezza fl-ikel,- adotta u inforza emendi għal-leġislazzjoni ta' ksib pubbliku biex tkun żgurata l-applikazzjoni korretta u konformita sħiħa ma' l-acquis. Żgura proċeduri trasparenti għal ksib pubbliku fil-livelli ċentrali u reġjonali,- ipproċedi bl-eżami ta' leġislazzjoni fiż-żona mhux armonizzata biex ikun żgurat li hija tikkonforma ma' l-Artikoli 28, 29 u 30 tat-Trattat u temm l-arranġamenti amministrattivi għall-immonitorjar futur f'din iż-żona.Moviment liberu tal-persuni- issokta segwi l-allinjament ta' l-għarfien reċiproku ta' kwalifiki professjonali u diplomi u introduċi l-istrutturi amministrattivi rekwiżiti, edukazzjoni u programmi ta' taħriġ.Libertà li jiġu pprovduti servizzi- irrinforza s-sorveljanza tas-servizzi finanzjarji,- adotta u implimenta leġislazzjoni nazzjonali u stabbilixxi awtorita ta' sorveljanza pubblika indipendenti responsabbli għall-immonitorjar ta' l-applikazzjoni korretta ta' disposizzjonijiet ta' protezzjoni tad-data.Moviment liberu tal-kapital- ħu iktar passi biex ikun impeut l-użu ta' sistema finanzjarja għall-ħasil ta' flus. Saħħaħ il-kapaċità tal-Buro ta' Informazzjoni Finanzjarja biex jieħu ħsieb il-ħasil ta' flus u jiżgura li l-professjonijiet kollha relevanti jikkoperaw miegħu. Temm l-allinjament tal-leġislazzjoni mat-tieni Direttiva kontra l-ħasil ta' flus,- żgura l-osservanza mar-rakkomandazzjonijiet tal-forza tax-xogħol (task force) għal azzjoni finanzjarja.Liġi tal-kumpanniji- għolli l-istandards u l-prattiċi taż-żamma tal-kontijiet u verifika, u allinja iktar il-qafas regolatorju ma' l-acquis,- fi ħtieġa ta' azzjoni partikolarment urġenti: tejjeb l-infurzar tad-drittijiet ta' proprjetà industrijali u intellettwali, bl-enfasi fuq il-ġlieda kontra l-piraterija u l-iffalsifikar u li jissaħħu l-miżuri ta' kontroll fil-konfini. Tejjeb il-koperazzjoni fost il-korpi ta' l-infurzar; intensifika t-taħriġ għall-korpi ta' l-infurzar inklużi mħallfin u prosekuturi.Politika ta' kompetizzjoni- temm il-qafas leġislattiv kemm f'għajnuna ta' antitrust kif ukoll għajnuna statali; saħħaħ il-kapaċita amministrattiva (b'mod partikolari għall-kontroll ta' għajnuna statali); żgura infurzar sħiħ tar-regoli ta' għajnuna antitrust u għajnuna statali; żomm inventarju komprensiv ta' għajnuna statali u pprepara rapport annwali komprensiv dwar għajnuna statali; żid l-għarfien tar-regoli ta' l-għajnuna antitrust u l'għajnuna statali fost il-parteċipanti fis-suq u dawk li jagħtu l-għajnuna; intensifika t-taħriġ tal-ġudikatura f'materji ta' għajnuna antitrust u għajnuna statali.Agrikoltura- ipprepara l-istrutturi amministrattivi meħtieġa għad-disinn, implimentazzjoni, immaniġġar (amministrazzjoni), immonitorjar, kontroll u valutazzjoni tal-programmi ta' żvilupp rurali ffinanzjati mill-Komunità,- għolli l-kapaċita ta' l-amministrazzjoni agrikola għall-implimentazzjoni prattika u infurzar tal-mekkaniżmi ta' maniġment tal-politika agrikola komuni, b'mod partikolari l-amministrazzjoni integrata u s-sistema ta' kontroll u l-aġenzija li tħallas għall-maniġment tal-fondi tal-politika agrikola komuni, kif ukoll l-implimentazzjoni u l-infurzar tal-leġislazzjoni veterinarja u fitosanitarja u ta' sigurezza ta' ikel,- poġġi fil-post il-kondizzjonijiet għall-iffaċċjar u t-tisħiħ ta' swieq effiċjenti ta' art, xogħol u kapital fis-setturi rurali u agrikoli,- issokta t-titjib ta' l-istabbilimenti ta' l-pproċessar ta' l-ikel biex ikunu f'posizzjoni li jirrispettaw l-istandards Komunitarji ta' sigurezza fl-ikel,- issokta r-rinfurzar ta' l-amministrazzjoni tal-kontroll fuq l-ikel,- issokta l-preparazzjoni tar-reġistru tal-vinji,- issokta l-allinjament tal-leġislazzjoni veterinarja u fitosanitarja u għolli l-arranġamenti ta' spezzjoni, b'mod partikolari fil-konfini esterni futuri,- temm it-trasposizzjoni ta' leġislazzjoni dwar l-enċifalopatiji sponġiformi li jittieħdu (kontaġjużi), passaporti ta' pjanti, livelli massimi ta' residwi, nutrizzjoni ta' annimali u żgura l-implimentazzjoni u l-infurzar, inkluż ittestjar ta' mard ta' l-annimali, b'mod partikolari l-enċifalopatiji sponġiformi li jittieħdu (kontaġjużi), skond l-acquis.Sajd- temm l-istabbiliment ta' organizzazzjoni adegwata, riżorsi istituzzjonali u tagħmir adegwati konnessi ma' spezzjoni u kontrolli f'livelli ċentrali u reġjonali; temm ir-reġistru tal-bastimenti tas-sajd f'konformita sħiħa mar-rekwiżiti Komunitarji.Politika ta' trasport- issokta l-allinjament u rrinforza l-kapaċita amministrattiva fit-trasport stradali b'mod speċjali dwar l-adattament tal-flotta għal rekwiżiti tekniċi u għal ħlasijiet/tassazzjoni,- issokta l-allinjament u rrinforza l-kapaċita amministrattiva fit-trasport tal-ferrovija bil-ħsieb għall-implimentazzjoni ta' l-acquis rivedut dwar il-ferroviji. Segwi r-ristrutturar tal-ferroviji Bulgari,- issokta allinja u implimenta l-leġislazzjoni dwar it-trasport marittimu, filwaqt li jitqiesu l-aħħar żviluppi, u b'mod partikolari saħħaħ il-kapaċita amministrattiva biex tittejjeb l-azzjoni tal-bandiera statali fil-qasam ta' sigurezza marittima.Tassazzjoni- issokta l-allinjament tal-leġislazzjoni tal-VAT, b'attenzjoni partikolari għal transazzjonijiet eżenti, dritt ta' tnaqqis u skemi speċjali. Allinja gradatament il-leġislazzjoni dwar dazji tas-sisa, b'attenzjoni partikolari għar-rati applikati,- żgura li leġislazzjoni eżistenti u futura tikkonforma mal-prinċipji tal-kodiċi ta' mġieba għal tassazzjoni fuq il-kummerċ,- issokta immodernizza u saħħaħ l-amministrazzjoni tat-taxxa biex ikun sgurat li l-liġijiet ikunu implimentati b'mod effettiv u infurzati, b'mod partikolari għall-ġbir ta' introjtu u koperazzjoni amministrattiva u assistenza bejn xulxin (reċiproka),- żviluppa sistemi ta' IT biex jippermettu l-iskambju ta' data elettronika mal-Komunità u l-Istati Membri tagħha,- implimenta d-Direttiva dwar Holding u Movimenti.Statistiċi- tejjeb iktar il-kwalità u l-kopertura ta' statistiċi; żgura li riżorsi adegwati jkunu disponibbli biex jissaħħu l-kapaċitajiet statistiċi, inklużi fuq livell reġjonali.Impiegi u politika soċjali- issokta l-allinjament ta' l-acquis soċjali, b'mod partikolari fit-trattament ugwali għal nisa u rġiel u saħħa u sigurezza fuq il-post tax-xogħol u żviluppa l-kapaċita ta' l-implimentazzjoni inkluż it-tisħiħ ta' l-ispettorati tax-xogħol. Adotta leġislazzjoni kontra d-diskriminazzjoni u żviluppa kalendarju għall-implimentazzjoni tagħha,- issokata l-allinjament tal-qafas leġislattiv u żviluppa l-kapaċità ta' implimentazzjoni għall-acquis dwar is-saħħa pubblika; għaġġel l-iżvilupp ta' miżuri fiż-żona ta' sorveljanza u kontroll ta' mard li jittieħed u mmonitorjar u informazzjoni dwar is-saħħa,- issokta sostni l-isforzi tas-sħab soċjali għall-bini ta' kapaċitajiet, b'mod partikolari bil-ħsieb tal-funzjoni futura fl-iżvilupp u implimentazzjoni tal-politika Komunitarja dwar l-impjiegi u politika soċjali, inkluż il-Fond Soċjali Ewropew u rawwem l-involviment strutturat tas-sħab soċjali, notevolment permezz ta' djalogu soċjali awtonomu bipartit,- ipprepara strateġija nazzjonali, inkluż il-ġbir tad-data, bil-ħsieb tal-parteċipazzjoni futura fl-istrateġija Ewropea dwar inklużjoni soċjali.Enerġija- ipprepara, b'mod urġenti, strateġija ġdida ta' enerġija filwaqt li tingħata attenzjoni partikolari għall-ħtieġa li titjieb l-effiċjenza ta' l-enerġija (u li timplimenta politika qawwija ta' maniġment ta' demand-side) u li tirrevedi t-tbassir tad-domanda għal enerġija fuq il-bażi ta' xenarji iktar realistiċi ta' tkabbir u intensita ta' enerġija. Dan għandu jqis l-impennji tal-Ftehim (Understanding) ta' l-1999 dwar l-impjant nukleari tal-produzzjoni ta' l-enerġija elettrika ta' Kozloduy,- implimenta l-impenn magħmul fil-Ftehim (Understanding) ta' l-1999 biex jingħalqu b'mod definittiv l-Unitajiet 1 u 2 ta' l-impjant nukleari tal-produzzjoni ta' l-enerġija elettrika ta' Kozloduy qabel is-sena 2003, u ddeċiedi fl-2002 data soda, mhux iktar tard mill-2006, għall-għeluq ta' l-Unitajiet 3u 4,- implimenta r-rakkomandazzjonijiet li hemm fir-rapport tal-Kunsill dwar sigurezza nukleari fil-kuntest tat-tkabbir b'attenzjoni dovuta għall-prijoritajiet assenjati fir-rapport,- iffoka fuq it-tisħiħ ta' l-indipendenza, riżorsi u kapaċitajiet ta' l-awtorita regolatorja nazzjonali ta' l-enerġija nukleari,- issokta żgura livell għoli ta' sigurezza nukleari fl-Unitajiet 5 u 6 tal-power plant nukleari ta' Kozloduy u żomm livell għoli ta' sigurezza nukleari matul il-fażijiet ta' żarmar ta' l-Unitajiet 1 sa 4,- fi ħtieġa ta' azzjoni urġenti b'mod partikolari: adotta l-qafas ta' liġi u kalendarju biex ikunu ssodisfatti r-rekwiżiti ta' ħażniet ta' żejt (skond?) l-acquis,- tejjeb l-immaniġġar ta' skart radjuattiv,- ibda implimenta miżuri ta' effiċjenza fl-enerġija u żid l-użu ta' l-enerġija li tiġġedded. Żgura li l-Aġenzija dwar Effiċjenza fl-Enerġija jkollha riżorsi adegwati,- agħmel regoli tas-suq trasparenti bi skeda ċara għal ftuħ tas-suq għall-kompetizzjoni. Tejjeb il-funzjoni tal-kummissjoni regolatorja statali ta' l-enerġija fl-infurzar ta' dawn ir-regoli. Temm ir-ristrutturar tas-settur ta' karburanti solidi,- agħmel preparazzjonijiet għall-parteċipazzjoni fis-suq intern għal elettriċità u gass naturali inkluż fir-rigward ta' l-allinjament; oħloq operatur indipendenti tas-sistema ta' trasmissjoni (elettriċità); elimina t-tgħawwiġ fil-prezzijiet li fadal; saħħaħ is-settur regolatorju, u adotta kalendarji għall-ftuħ tas-suq.Politika industrijali- żviluppa u implimenta strateġija ta' kompetittivita orjentata lejn is-suq inklużi strateġiji settorjali kif xieraq.Telekomunikazzjonijiet u teknoloġiji ta' informazzjoni- temm it-trasposizzjoni ta' l-acquis,- żgura l-indipendenza ta' korpi kkonċernati b'regolazzjoni (Kummissjoni Statli tat-Telekomunikazzjonijiet, Regolatur Postali u ministeru) minn attivitajiet operazzjonali u saħħaħ il-kapaċita tagħhom bi preparazzjoni għall-liberazzjoni sħiħa ppjanata ta' dawn is-setturi sa' l-1 ta' Jannar 2003.Politika ta' kultura u awdjoviżwali- saħħaħ il-kapaċità amministrattiva tal-korp regolatorju nazzjonali fil-qasam tax-xandir.Politika u kordinazzjoni reġjonali ta' strumenti strutturali- saħħaħ il-kapaċità amministrattiva tal-ministeri prinċipali, b'mod partikolari fil-livell ċentrali, biex jiddisinjaw strateġiji u jimplimentaw u jivvalutaw proġetti għal żvilupp u koeżjoni ekonomika u soċjali reġjonali, iffinanzjati minn fondi Komunitarji u nazzjonali,- ipprepara pjan ta' żvilupp koerenti kif rekwiżit mir-Regolamenti ta' Fondi Strutturali. Integra fil-qafas nazzjonali ta' l-estimi u tfassil ta' politika biex iservi bħala għodda integrata u operazzjonali ta' żvilupp,- iċċara l-arranġamenti istituzzjonali proposti għall-immaniġġar tal-Fondi Strutturali wara l-adeżjoni, inklużi mekkaniżmi ta' kontroll xieraq, immonitorjar u valutazzjoni u ibda ibni l-istrutturi amministrattivi meħtieġa konsistenti ma' dawn l-arranġamenti,- ipprepara biex tikkonforma mad-disposizzjonijiet bażiċi dwar maniġment ta' finanzi u kontroll kif preskritti mir-regolamenti rispettivi tal-Fondi Strutturali.Ambjent- issokta t-trasposizzjoni ta' l-acquis b'enfażi partikolari fuq stima ta' l-impatt ambjentali, kwalità ta' l-arja, immaniġġjar ta' l-iskart, kwalità ta' l-ilma, protezzjoni tan-natura, kontroll ta' tniġġiż industrijali u mmaniġġjar ta' riskju u protezzjoni mir-radjazzjoni,- Issokta t-trasposizzjoni ta' l-acquis b'enfasi partikolari fuq stima ta' l-impatt ambjentali, kwalità ta' l-arja, immaniġġjar ta' l-iskart, kwalità ta' l-ilma, protezzjoni tan-natura, kontroll tat-tniġġiż industrijali u mmaniġġjar ta' riskju u protezzjoni mir-radjazzjoni. Issokta l-preparazzjoni u żvilupp ta' pjani ta' implimentazzjoni skond direttivi speċifiċi, inklużi pjani finanzjarji, b'enfasi partikolari fuq immaniġġjar ta' l-iskart (inklużu pjani ta' mmaniġġjar ta' l-iskart), kwalità ta' l-ilma u protezzjoni tan-natura, u ibda l-implimentazzjoni,- issokta saħħaħ il-kapaċita amministrattiva, ta' immonitorjar u infurzar fil-livelli nazzjonali u reġjonali. Għandha tingħata attenzjoni partikolari lit-tisħiħ tal-Ministeru ta' l-Ambjent u Ilma kif ukoll spettorati reġjonali fir-relazzjoni ta' l-immaniġġjar ta' l-iskart u protezzjoni tan-natura,- issokta integra r-rekwiżiti tal-protezzjoni ambjentali fid-definizzjoni u implimentazzjoni tal-politiki settorjali l-oħra kollha bil-ħsieb li jkun promoss l-iżvilupp sostenibbli.Protezzjoni tal-konsumatur u saħħa- issokta l-allinjament tal-leġislazzjoni u ħu passi biex tiżgura l-implimentazzjoni effettiva ta' l-Att dwar Protezzjoni tal-Konsumatur, b'mod partikolari permezz ta' mekkaniżmu indipendenti u effiċjenti ta' sorveljanza tas-suq.Koperazzjoni fil-qasam tal-Ġustizzja u Affarijiet Interni- issottometti pjan ta' azzjoni dwar Schengen,- issokta għolli u mmodernizza l-infrastruttura tal-konfini esterni futuri ta' l-Unjoni,- ġib l-Att tar-Refuġjati kurrenti fi qbil ma' l-acquis relevanti u żgura l-implimentazzjoni xierqa tiegħu.- tejjeb il-koperazzjoni interna fil-pulizija u ma' aġenziji ta' infurzar tal-liġi oħra u mal-ġudikatura b'mod partikolari biex jissaħħu l-kapaċitajiet biex tkun miġġielda l-kriminalità organizzata,- aġġorna u implimenta strateġija integrata għall-ġlieda kontra l-kriminalita organizzata, minn prevenzjoni sa prosekuzzjoni, f'kollaborazzjoni mal-Ministeru tal-Ġustizzja, il-Ministeru ta' l-Intern u kull aġenzija oħra kkonċernata,- żviluppa strateġija nazzjonali dwar id-drogi u saħħaħ il-kapaċità amministrattiva ta' u l-kordinazzjoni fost il-korpi mdaħħlin fl-implimentazzjoni tagħha,- ħu l-passi meħtieġa biex tiżgura l-implimentazzjoni ta' l-istrumenti Komunitarji fiż-żona ta' koperazzjoni ġudizzjali f'materji ċivili,- ħu l-passi meħtieġa biex tallinja l-leġislazzjoni mal-Konvenzjoni dwar il-Protezzjoni ta' Interessi Finanzjarji tal-Komunitajiet u l-Protokolli tagħha.Għaqda doganali- implimenta kompletament il-kodiċi doganali Bulgaru u d-disposizzjonijiet ta' implimentazzjoni tiegħu, iggarantixxi l-istabbilita u saħħaħ il-kapaċita amministrattiva u operazzjonali ta' l-amministrazzjoni doganali biex tkun tista' tirrinforza l-liġi u ttejjeb il-koperazzjoni ma' korpi ta' infurzar tal-liġi oħra. Issokta għolli l-infrastruttura fil-konfini,- issokta l-implimentazzjoni ta' l-istrateġija ta' l-IT ta' l-amministrazzjoni doganali Bulgara. Żviluppa sistemi ta' IT biex jippermettu l-iskambju ta' data kkomputerizzata bejn il-Komunità u l-Bulgarija,- issokta bi sforzi serji biex tkun implimentata l-politika etika doganali.Kontroll finanzjarju- implimenta l-qafas leġislattiv ġdid dwar il-kontroll finanzjarju intern pubbliku u saħħaħ il-kapaċita amministrattiva u l-indipendenza funzjonali ta' l-istituzzjonijiet relevanti,- implimenta l-qafas għal sistemi bbażati u twettiq ta' verifika; żviluppa kultura ta' kontabilità maniġerjali,- żviluppa standards koerenti u komprensivi għal verifika esterna sostnuti minn metodoloġija u manwali xierqa; saħħaħ il-kapaċita ta' l-Uffiċċju Nazzjonali tal-Verifika,- temm il-qafas leġislattiv għall-verifika esterna,- aħtar punt ta' kuntatt għall-protezzjoni ta' l-interessi finanzjarji tal-Komunitajiet u ibda koperazzjoni effettiva ma' OLAF permezz ta' dan il-punt ta' kuntatt,- saħħaħ il-ġlieda kontra frodi,- żid l-isforzi biex tiżgura l-użu korrett, kontroll, immonitorjar u valutazzjoni tal-fondi ta' qabel l-adeżjoni tal-KE bħala indikatur prinċipali ta' l-abbilita tal-Bulgarija li timplimenta l-acquis tal-kontroll finanzjarju.5. IpprogrammarGħall-perjodu 2000 sa 2006, b'żieda ma' Phare, l-assistenza finanzjarja lill-Bulgarija tikkomprendi appoġġ għall-miżuri ta' qabel l-adeżjoni għall-agrikoltura u żvilupp rurali permezz ta' l-istrument ta' qabel l-adeżjoni Sapard (Regolament tal-Kunsill (KE) Nru 1268/1999, (ĠU L 161, tas-26.6.1999, p. 87); u appoġġ għal proġetti ta' infrastruttura fl-oqsma ta' l-ambjent u trasport permezz ta' l-istrument strutturali ISPA (Regolament tal-Kunsill (KE) Nru 1267/1999, ĠU L 161, tas-26.6.1999, p. 73), li jagħti prijorita lill-miżuri simili għall-fond ta' koeżjoni fil-perjodu ta' qabel l-adeżjoni. Taħt dawn l-allokazzjonijiet nazzjonali, il-Bulgarija tista' wkoll tiffinanzja parti mill-parteċipazzjoni fi programmi Komunitarji inklużi l-programmi tal-qafas ta' riċerka u żvilupp teknoloġiku u programmi fiż-żoni ta' l-edukazzjoni u impriża. Barraminn dan il-Bulgarija jkollha aċċess għal iffinanzjar minn programmi ddestinati għal ħafna pajjiżi u orizzontali direttament konnessi ma' l-acquis. Finanzjament konġunt mill-Istat applikant ikun sistematikament rekwiżit għall-proġetti kollha ta' investiment. Sa mill-1998 il-Kummissjoni ħadmet mal-Bank Ewropew ta' l-Investiment u l-Istituzzjoni Finanzjarji Internazzjonali, b'mod partikolari il-Bank Ewropew għar-Rikostruzzjoni u Żvilupp u l-Bank Dinji (Mondjali), bil-ħsieb li tiffaċilita il-ko-finanzjament ta' proġetti ta' prijorita qabel l-adeżjoni.6. KondizzjonalitàL-assistenza Komunitarja għall-iffinanzjar ta' proġetti permezz tat-tliet strumenti ta' qabel l-adeżjoni Phare, Ispa u Sapard hija kkondizzjonata mill-osservanza tal-Bulgarija għall-impenji tagħha taħt il-Ftehim dwar l-Ewropa, iktar passi ‘il quddiem lejn l-issodisfar tal-kriterji ta' Kopenħagen u b'mod partikolari progress f'li tissodisfa l-prijoritajiet speċifiċi ta' dan is-Sħubija (Partnership) għall-Adeżjoni rivedut. Nuqqas ta' osservanza ta' dawn il-kondizzjonijiet ġenerali jista' twassal għal Deċiżjoni tal-Kunsill dwar is-sospensjoni ta' l-assistenza finanzjarja fuq il-bażi ta' l-Artikolu 4 tar-Regolament (KE) Nru 622/98.7. ImmonitorjarL-implimentazzjoni tas-Sħubija (Partnership) għall-Adeżjoni tkun immonitorjata fil-qafas tal-Ftehim dwar l-Ewropa. Kif enfasizzat mill-Kunsill Ewropew fil-Lussemburgu, huwa importanti li l-istituzzjonijiet tal-Ftehim dwar l-Ewropa jissoktaw ikunu l-qafas li fih l-adozzjoni u l-implimentazzjoni ta' l-acquis jistgħu jkunu eżaminati. It-taqsimiet relevanti tas-Sħubija (Partnership) għall-Adeżjoni ikunu diskussi fis-subkumitati xierqa. Il-Kumitat ta' Assoċjazzjoni jiddiskuti żviluppi, progress u problemi ġenerali fl-issodisfar tal-prijoritajiet tas-Sħubija (Partnership) u għanijiet intermedji kif ukoll kwistjonijiet speċifiċi li jkunu ntbgħatulu mis-subkumtati.Il-Kumitat tal-Maniġment ta' Phare jiżgura li azzjonijiet iffinanzjati taħt it-tliet strumenti ta' qabel l-adeżjoni, Phare, Ispa, Sapard, ikunu kompatibbli ma' xulxin kif ukoll mas-Sħubija (Partnership) għall-Adeżjoni kif preskritt fir-Regolament ta' kordinazzjoni (Regolament tal-Kunsill (KE) Nru 1266/1999, ĠU L 161, tas-26.6.1999, p. 68).Is-Sħubija (Partnership) għall-Adeżjoni għandu jissokta jkun emendat kif meħtieġ skond l-Artikolu 2 tar-Regolament (KE) Nru 622/98.[1] L-ordni ta' preżentazzjoni hija dik użata fir-rapport regolari ta' l-2000.--------------------------------------------------


title: 2013/377/UE, Euratom: Deċiżjoni tal-Parlament Ewropew tat- 3 ta’ Lulju 2013 li taħtar l-Ombudsman Ewropew

text:
               16.7.2013

               MT

               Il-Ġurnal Uffiċjali tal-Unjoni Ewropea

               L 193/17

         DEĊIŻJONI TAL-PARLAMENT EWROPEW
   tat-3 ta’ Lulju 2013
   li taħtar l-Ombudsman Ewropew
   (2013/377/UE, Euratom)
   IL-PARLAMENT EWROPEW,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikulari t-tielet paragrafu tal-Artikolu 24 u l-Artikolu 228 tiegħu,
   Wara li kkunsidra t-Trattat li jistabbilixxi l-Komunità Ewropea għall-Enerġija Atomika, u b’mod partikolari l-Artikolu 106a tiegħu,
   Wara li kkunsidra d-Deċiżjoni 94/262/KEFA, KE, Euratom tiegħu tad-9 ta’ Marzu 1994 dwar ir-regolamenti u l-kondizzjonijiet ġenerali li jirregolaw it-twettiq tal-kompiti tal-Ombudsman (1),
   Wara li kkunsidra l-Artikolu 204 tar-Regoli ta’ Proċedura tiegħu,
   Wara li kkunsidra s-sejħa għan-nominazzjonijiet (2),
   Wara li kkunsidra l-vot tiegħu tat-3 ta’ Lulju 2013,
   IDDEĊIEDA:
   li jaħtar lil Emily O’REILLY biex isservi bħala Ombudsman Ewropew mill-1 ta’ Ottubru 2013 sat-tmiem tal-leġiżlatura.

      Magħmul fi Strasburgu, it-3 ta’ Lulju 2013.

            Għall-Parlament Ewropew

            Il-President

         M. SCHULZ

      (1)  ĠU L 113, 4.5.1994, p. 15.

      (2)  ĠU C 96, 4.4.2013, p. 24.